|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **пољопривреду, водопривреду и шумарство**  Булевар Михајла Пупина 16, 21000 Нови Сад  Т: +381 21 487 44 11; 456 721 F: +381 21 456 040  psp@vojvodina.gov.rs | |
|  | БРОЈ: 002312640 2025 09419 008 000 000 001 04 008 | ДАТУМ: 26.05.2025. године |

На основу члана 79. став 3. и 4. Закона о дивљачи и ловству („Службени гласник РС“, бр. 18/10, 95/18-др.закон и 92/23 – др.закон), чл. 11. и 22. став 3. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/24), a у вези са Покрајинском скупштинском одлуком о годишњем програму коришћења средстава из Буџетског фонда за развој ловства Аутономне покрајине Војводине у 2024. години („Службени лист АП Војводине”, брoj 57/24) и члана 16. Правилника о спровођењу конкурса које расписује покрајински секретаријат за пољопривреду, водопривреду и шумарство („Службени лист АП Војводине”, бр. 8/23, 56/23, 17/24 и 24/25), Покрајински секретаријат за пољопривреду, водопривреду и шумарство (у даљем тексту: Секретаријат) расписује

**К О Н К У Р С**

**ЗА РАСПОДЕЛУ СРЕДСТАВА ИЗ БУЏЕТСКОГ ФОНДА ЗА РАЗВОЈ ЛОВСТВА АП ВОЈВОДИНЕ ЗА 2025. ГОДИНУ**

1. **ЦИЉ КОНКУРСА**

Унапређивање стања популације дивљачи и њених станишта, опремање корисника ловишта, праћење стања појединих врста дивљачи у АП Војводини, промоција и унапређење ловства.

1. **ПРЕДМЕТ КОНКУРСА**

Предмет конкурса је додела бесповратних средства за израду и реализацију програма и пројеката развоја ловства, истраживања и израде и реализације пројеката ради унапређивања стања популације дивљачи и њених станишта, изградње, реконструкције и санације ловно-техничких објекaта, набавкe живе дивљачи у АП Војводини и друге намене у складу са Законом о дивљачи и ловству.

1. **КОРИСНИЦИ СРЕДСТАВА**

Корисници средстава по овом конкурсу су корисници ловишта, ловних ревира, ловачки савези и привредна друштва, која су регистрована за делатност ловства, која се баве унапређењем ловства АП Војводине.

Привредно друштво може остварити право на подстицаје ако је разврстано у микро и мало правно лице, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018 и 91/2019) и Законом о рачуноводству („Службени гласник РС“, број 73/2019).

1. **ВИСИНА И НАМЕНА СРЕДСТАВА**

**Укупан износ бесповратних средстава који се додељује овим конкурсом је 111.665.265,00 динара** и то:

|  |  |  |  |
| --- | --- | --- | --- |
| 1. Суфинансирање изградње, реконструкције, санације и набавке ловно-техничких објекaта до 90% и финансирање набавкe живе дивљачи до 100% за тачку 1а, 1б и 1в, у укупном износу до 70.000.000,00 динара и то за: | | | |
| 1a - финансирање набавке живе дивљачи до 100 %, у износу до 37.000.000,00 динара. | -набавку одраслих јединки живе дивљачи - фазана (*Phasianus colchicus*), (старости најмaње 16 недеља) за потребе уношења у ловишта у периоду октобар – децембар.  - изградња појилишта за дивљач и набавка опреме за бунаре и појилишта дивљачи . | до 100%  до 90% | - у износу до 400.000,00 динара по једном ловишту, а у складу са прихваћеним пројектом.  - у износу до 400.000,00 динара по кориснику ловишта, а у складу са прихваћеним пројектом. |
| 1б - финансирање набавке живе дивљачи у износу до 8.000.000,00 динара. | * набавку живе дивљачи пољске јаребице (*Perdix perdix*) за потребе уношења у ловишта, при чему приликом сваке испоруке у одређено ловиште, број испоручених јединки у јату не сме да буде мањи од 30 јединки. | до 100% | -у складу са прихваћеним пројектом. |
| 1в-суфинансирање изградње, реконструкције и набавке ловно - техничких објеката - аутоматских хранилишта и набавка живе дивљачи у ловиштима посебне намене, у износу до 25.000.000,00 динара | -изградњу, реконструкцију ограда ловишта, набавка живе дивљачи и набавке ловно техничких објеката - аутоматских хранилишта за дивљач. | до 90% | -у складу са прихваћеним пројектом. |

|  |  |  |  |
| --- | --- | --- | --- |
| 1. Набавка опреме за стручну и ловочуварску службу корисника ловишта (теренска возила, службене униформе за стручну и ловочуварску службу, уређаја за осматрање и мониторинг ловишта и дивљачи за ловочуварску и стручну службу - уређаја за ноћно осматрање – термовизијски уређај и других уређаја за осматрање и праћење дивљачи у фунцији развоја мониторинга и заштите дивљачи и ловишта, двогледа, соларне аутоматске хранилице за дивљач, опрема за објекте за пријем и преглед одстрељене дивљачи, опрема за производњу фазанске дивљачи, оплођених јаја или матичног јата (фазанска дивљач) и хране за дивљач у вештачком узгоју, финансирање истраживања реалног прираста зеца у АП Војводини, финансирање израде и реализације пројекта промоције ловства у АП Војводине и суфинансирање израде и субвенционисање трошкова осигурања корисника ловишта на име штете од дивљачи за наступајућу ловну годину и то штете од дивљачи на усевима и штете од удара дивљачи у саобраћају, као и трошкова осигурња од последица несрећног случаја – незгоде у лову, и то за случај смрти услед незгоде и случај трајног инвалидитета као последице несрећног случаја, у износу до 41.665.265,00 динара и то за: | | | |
| 2а - теренска возила | - набавка новог или половног теренског возила, с тим да половно теренско возило, не може бити старије од 10 година; | до 90% | - у износу до 850.000,00 динара, по кориснику ловишта. |
| 2 б -службене радне униформе | - набавка службене радне униформе за ловочуварску и стручну службу | до 90% | у износу до 105.000,00 динара по једном комплету службене радне униформе |
| 2в – двоглед | * двоглед са заштитом од воде и замагљивања, отпорност на ниске температуре или * двоглед са даљиномером са заштитом од воде и замагљивања, отпорност на ниске температуре.   највише један од обе врсте двогледа по ловишту. | до 90% | - у износу до 80.000,00 динара по двогледу.  -у износу до 170.000,00 динара по двогледу. |
| 2г - уређај са даљиномером за дневно - ноћно и термално осматрање и снимање | * уређај са даљиномером за дневно - ноћно и термално осматрање и снимање, са најмање IP67 заштитом на водоотпорност, ниску температуру и ударце и најмањом даљином детекције до 1.200 метара | до 90% | -у износу до 200.000,00 динара по уређају |
| 2д - хранилице за дивљач | * соларне аутоматске хранилице за дивљач са пратећом опремом. | до 90% | -у износу до 30.000,00 динара по једној хранилици са опремом, а за највише три хранилице по ловишту. |
| 2ђ- опремање објеката за пријем и преглед одстрељене дивљачи | * опрема за објекте за пријем и преглед одстрељене дивљачи. | до 90% | -у износу до 600.000,00 динара, по кориснику ловишта, a у складу са прихваћеним пројектом. |
| 2е- опремање објеката за производњу фазанске дивљачи и набавку хране за дивљач у вештачком узгоју. | * опрема за производњу фазанске дивљачи, оплођених јаја или набавке матичног јата (фазанска дивљач). * храна за дивљач у вештачком узгоју. | до 90% | -у износу до 300.000,00 динара по једном објекту, а у складу са капацитетом и прихваћеним пројектом.    -у износу до 400.000,00 динара по једном регистрованом објекту, а у складу са капацитетом и прихваћеним пројектом. |
| 2ж - опрема за оцњивање трофеја јеленске или срнеће дивљачи | * опрема за оцњивање трофеја јеленске или срнеће дивљачи | до 90% | -у износу до 30.000,00 динара по једном комплету опреме и уређаја, а за највише једну врсту опреме по кориснику ловишта. |
| 2з - финансирање истраживања реалног прираста зеца у АП Војводини. | - финансирање истраживања реалног прираста зеца у АП Војводини. | до 100% | -у износу до 2.000.000,00 динара. |
| 2и -суфинансирање израде и реализације пројекта промоције ловства у АП Војводини | * суфинансирање израде и реализације пројекта промоције ловства у АП Војводини - опремање помоћних просторија едукативног центра ловства. | до 90% | -у износу до 3.000.000,00 динара. |
| 2ј - субвенционисање трошкова осигурања. | * субвенционисање трошкова осигурања корисника ловишта на име штете од дивљачи за наступајућу ловну годину и то штете од дивљачи на усевима и штете од удара дивљачи у саобраћају, као и трошкова осигурња од последица несрећног случаја – незгоде у лову, и то за случај смрти услед незгоде и случај трајног инвалидитета као последице несрећног случај. | до 90 % | -у износу до 6.500.000,00 динара. |

1. **ПРАВО НА УЧЕШЋЕ НА КОНКУРСУ**

Корисници средстава по овом конкурсу су корисници ловишта, ловних ревира, ловачки савези и привредна друштва, која су регистрована за делатност ловства, која се баве унапређењем ловства АП Војводине.

Привредно друштво може остварити право на подстицаје ако је разврстано у микро и мало правно лице, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018 и 91/2019) и Законом о рачуноводству („Службени гласник РС“, бр. 73/2019 и 44/2021-др закон).

За средства из тачаке 1а, 1б, 2а, 2б, 2в, 2г, 2д, 2ђ, 2е и 2ж могу конкурисати корисници отворених ловишта, док корисници ловишта посебне намене могу конкурисати за тачку 1в и 2б.

За средства из тачке 2з могу конкурисати привредна друштва, регистрована за обављање делатности ловства, која се баве унапређењем ловства АП Војводине

За средства из тачке 2и и 2ј могу конкурсисати удружења ловаца – ловачки савези, који су регистровани ради остваривања општих и заједничких циљева у области ловства АП Војводине.

1. **УСЛОВИ УЧЕШЋА НА КОНКУРСУ**

**Општи услови:**

* подносилац пријаве не сме имати неиспуњених уговорних обавеза према Покрајинском секретаријату за пољопривреду, водопривреду и шумарство из претходних година

**Додатни услови:**  за тачку 1в, 2а, 2в, 2ђ и део тачке 2е – опреме за производњу фазанских пилића, да за исту намену и локацију у претходних 5 година, није користио, нити користе средства буџетског фонда за развој ловства АП Војводине

1. **ВРЕМЕНСКИ ОКВИР**

**Конкурс је отворен закључно са 12.06.2025. године.**

1. **ПОТРЕБНА ДОКУМЕНТАЦИЈА**

Потребна документација:

**8.1. за тачку 1а** **- финансирање набавке живе дивљачи** **- фазана *(phasianus colchicus)*** **за потребе уношења у ловишта и суфинансирање изградње појилишта за дивљач и набавку опреме за појилишта дивљачи, а у складу са прихваћеним пројектом**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основеловишта за део који се односи наплан набавке и уношења фазанске дивљачи у ловиште за које се подноси пријава на конкурс за ловну 2025/2026 годину или фотокопија – извод ловне основе ловишта за које се подноси пријава на конкурс и то део који се односи на план уређивања и одржавања ловишта, ловних и ловно техничких објеката;
4. фотокопије уговора о раду за стручну и ловочуварску службу са копијама лиценци ЛКС;

Уз напред наведену документацију за **набавку фазанске дивљачи** потребно је доставити и следеће:

1. доказ подносиоца пријаве о извршеној набавци фазанске дивљачи у ловној 2024/2025 години, која мора да садржи податаке: Доказ о упису добављача у регистар за регистрацију објеката за држање, узгој и промет животиња у ловној 2024/2025 години, коју издаје и води Управа за ветерину, рачун добављача, фотокопија извода банке о плаћању рачуна, количина која је набављена, старосна структура, вредност, при чему је потребно навести ког датума је извршен прихват одређеног броја фазанске дивљачи и локалитету, уз навођење осталих чињеница од значаја;
2. изјава законског заступника подносиоца пријаве о планираној набавци фазанске дивљачи, која мора да садржи податаке: Доказ о упису добављача у регистар за регистрацију објеката за држање, узгој и промет животиња у ловној 2025/2026 години, коју издаје и води Управа за ветерину, количини која се набавља, старосној структури, вредности, предрачуну по коме су набавља дивљач, при чему је потребно навести ког датума је планиран прихват одређеног броја фазанске дивљачи и локалитету, уз навођење осталих чињеница од значаја;
3. за набавку фазанске дивљачи за потребе уношења у ловишта – пројекат насељавања фазана са описом станишних услова, стручних капацитета, технике прихватања, испуштања, допунске исхране и мониторинга, израђеног од стране лиценцираног лица (лиценца Ловачке коморе Србије – врста 1 или 2).

Уз напред наведену документацију **за изградњу појилишта за дивљач и набавку опреме за појилишта дивљачи** потребно је доставити и следеће:

1. за изградњу појилишта за дивљач и набавку опреме за појилишта дивљачи, на земљишту у власништву ловачких удружења доставити извод из листа непокретности за све катастарске парцеле које су предмет пријаве (не старији од 30 дана) поред којег подносилац пријаве који није власник земљишта доставља и уговор о закупу (оригинал или оверена копија), који важи најмање 5 година од објављивања конкурса и скицу изградње појилишта за дивљач и набавку опреме за појилишта, с предмером и предрачуном радова и опреме са ПДВ-ом, које су израдила лиценцирана лица (лиценца Ловачке коморе Србије – врста 1).

**8.2.** **за тачку 1б - финансирање набавке живе дивљачи - пољске јаребице (*perdix perdix*) за потребе уношења у ловишта**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопије уговора о раду за стручну и ловочуварску службу са копијама лиценци ЛКС;
4. пројекат насељавања пољске јаребице са описом станишних услова, стручних капацитета, технике прихватања, испуштања, допунске исхране и мониторинга пољске јаребице, израђеног од стране лиценцираног лица (лиценца Ловачке коморе Србије – врста 1);
5. изјава законског заступника подносиоца пријаве о планираној набавци дивљачи, која мора да садржи податаке: Доказ о упису добављача у регистар за регистрацију објеката за држање, узгој и промет животиња у ловној 2025/2026 години, коју издаје и води Управа за ветерину, количини која се набавља, старосној структури, вредности, предрачуну по коме су набавља дивљач, при чему је потребно навести ког датума је планиран прихват одређеног броја дивљачи и локалитету, уз навођење осталих чињеница од значаја.

**8.3. за тачку 1в - суфинансирање изградње и реконструкције постојећих и нових ограда ловишта, набавке ловно - техничких објеката - аутоматских хранилишта и набавке живе дивљачи у ловиштима посебне намене**

1. пријава на конкурс;

2. фотокопија решења о упису у регистар у агенцији за привредне регистре;

3. фотокопија – извод ловне основе ловишта за део који се односи динамику високе дивљачи и на план уређивања и одржавања ловишта за ловну сезону 2025/2026;

Уз напред наведену документацију потребно је доставити и следеће

1. **за изградњу и реконструкцију постојећих и нових ограда ловишта**, скицу изградње или реконструкције ловно техничких објеката (ограда ловишта или узгајалишта дивљачи) са предмером и предрачуном и исказаним трошковима материјала и рада без ПДВ-а (са назначеном ГПС локацијом) и овером од стране лиценцираног лица (лиценца Ловачке коморе Србије – врста 1),
2. за набавку **живе дивљачи у ловиштима посебне намене** – пројекат са предрачуном за набавку живе дивљачи у ловиштима посебне намене и овером од стране лиценцираног лица (лиценца Ловачке коморе Србије – врста 1),
3. за набавку ловно техничких објеката – **аутоматских хранилишта за дивљач**, пројекат са очекиваним резултатима спровођења исхране дивљачи аутоматским хранилицама, израђеног од стране лиценцираног лица (лиценца Ловачке коморе Србије – врста 1 или 2) и предрачуном за набавку аутоматских хранилишта за дивљач, предрачун продавца опреме са техничком спецификацијом.

**8.4. за тачку 2а - суфинансирање набавке опреме за ловочуварску и стручну службу корисника ловишта – теренског возила;**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске и срнеће дивљачи и дивље свиње за ловну сезону 2025/2026;
4. фотокопије уговора о раду за стручну и ловочуварску службу са копијама лиценци ЛКС;
5. предрачун продавца возила са исказаним начином куповине возила (исплата на рачун добављача возила у целости, кредит или лизинг) или предуговор са копијом саобраћајне дозволе за набавку половног теренског возила, које не може бити старије од 10 година, а за највише једно теренско возило по кориснику ловишта.

**8.5. за тачку 2б - за суфинансирање набавке опреме - службене радне униформе за ловочуварску и стручну службу**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2025/2026.;
4. фотокопије уговора о раду за стручну и ловочуварску службу са копијама лиценци ЛКС;
5. предрачун продавца опреме са обавезном декларацијом производа (боја, водоотпорност, ветроотпорност, издржљивост, импрегнираност, прозрачност и др.).

**8.6. за тачку 2в - суфинансирање набавке двогледа са заштитом од воде и замагљивања и отпорност на ниске температуре или двогледа са даљиномером са заштитом од воде и замагљивања и отпорност на ниске температуре**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2025/2026;
4. фотокопије уговора о раду за стручну и ловочуварску службу са копијама лиценци ЛКС;
5. предрачун продавца опреме са техничком спецификацијом,
6. кратак опис мониторинга са очекиваним резултатима спровођења мониторинга, израђеног од стране лиценцираног лица (лиценца Ловачке коморе Србије – врста 1 или 2), а за највише један од наведене две врсте двогледа по ловишту.

**8.7. за тачку 2г - за суфинансирање набавке опреме за кориснике ловишта – уређај са даљиномером за дневно – ноћно и термално осматрање и снимање**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2025/2026.;
4. фотокопије уговора о раду за стручну и ловочуварску службу са копијама лиценци ЛКС;
5. предрачун продавца опреме са техничком спецификацијом,
6. кратак опис мониторинга са очекиваним резултатима спровођења мониторинга, израђеног од стране лиценцираног лица (лиценца Ловачке коморе Србије – врста 1 или 2), а за највише један уређај по ловишту.

**8.8. за тачку 2д - за суфинансирање набавке аутоматских соларних хранилица за дивљач** **са пратећом опремом**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2025/2026;
4. фотокопије уговора о раду за стручну и ловочуварску службу са копијама лиценци ЛКС;
5. предрачун продавца опреме са техничком спецификацијом,
6. кратак опис пројекта са очекиваним резултатима спровођења исхране дивљачи аутоматским соларним хранилицама, израђеног од стране лиценцираног лица (лиценца Ловачке коморе Србије – врста 1 или 2), а за највише три хранилице по ловишту.

**8.9. за тачку 2ђ - за суфинансирање набавке опреме за објекте за пријем и преглед одстрељене дивљачи**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације дивљачи јеленске, срнеће дивљачи и дивље свиње за ловну сезону 2025/2026;
4. фотокопије уговора о раду за стручну и ловочуварску службу са копијама лиценци ЛКС;
5. извод из листа непокретности за све катастарске парцеле под објектима или пољопривредним земљиштем које су предмет пријаве за објекте за пријем и преглед одстрељене дивљачи (не старији од 30 дана) а уколико непокретности није у власништву подносиоца пријаве осим листа непокретности достваља се оверена копија овереног уговора о вишегодишњем закупу објеката или пољопривредног земљишта са временом закупа не краћим од пет година од дана објављивања Конкурса, стим да се закуп мора односити на цео објекат односно на целокупну површину парцеле/парцела која се наводе у пријави. Уколико непокретност у јавној својини подносилац пријаве може уз лист непокретности доставити или уговор о закупу или сагласност корисника јавне својине да се на непокрености у јавној својини постави опрема за пријем и преглед одстрељене дивљачи
6. предрачун продавца опреме,
7. кратак опис пројекта са очекиваним резултатима објекта за пријем и преглед одстрељене дивљачи, израђеног од стране лиценцираног лица (лиценца Ловачке коморе Србије – врста 1), а за највише један објекат за пријем и преглед одстрељене дивљачи по кориснику ловишта.

**8.10. за тачку 2е - за суфинансирање набавке опреме** **за производњу фазанских пилића, оплођених јаја или матичног јата (фазанска дивљач) и хране** **за дивљач у вештачком узгоју**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације дивљачи из вештачког узгоја за ловну сезону 2025/2026.;
4. фотокопије уговора о раду за стручну и ловочуварску службу са копијама лиценци ЛКС;
5. извод из листа непокретности за све катастарске парцеле под објектима који је предмет пријаве (не старији од 30 дана), а уколико објекат није у власништву подносиоца пријаве оверена копија овереног уговора о вишегодишњем закупу објеката са временом закупа не краћим од пет година од дана објављивања Конкурса, стим да се закуп мора односити на цео објекат,
6. доказ о регистрацији објекта за вештачки узгој дивљачи - потврда Управе за ветерину о регистрацији објекта која гласи на подносиоца пријаве

Уз напред наведену документацију за **опрему за производњу фазанских пилића** потребно је доставити и следеће:

1. предрачун продавца опреме
2. кратак опис пројекта са очекиваним резултатима спровођења производње фазанских пилића, израђеног од стране лиценцираног лица (лиценца Ловачке коморе Србије – врста 1), а за највише један објекат за производњу фазанских пилића по кориснику ловишта,

Уз напред наведену документацију **за набавку оплођених јаја или матичног јата (фазанска дивљач) и хране за дивљач у вештачком узгоју** потребно је доставити и следеће

1. предрачун продавца оплођених јаја или матичног јата (фазанска дивљач) и/или предрачун продавца хранива,
2. кратак опис пројекта са очекиваним резултатима спровођења производње дивљачи у вештачком узгоју, израђеног од стране лиценцираног лица (лиценца Ловачке коморе Србије – врста 1), а за највише један објекат за вештачки узгој дивљачи по кориснику ловишта.

**8.11. за тачку 2ж - за суфинансирање набавке опреме и уређаја** **за оцњивање трофеја јеленске или срнеће дивљачи**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације дивљачи јеленске или срнеће дивљачи, са припадајућом трофејном структуром за ловну сезону 2025/2026.;
4. фотокопије уговора о раду за стручну и ловочуварску службу са копијама лиценци ЛКС;
5. одлука о именовању комисије за оцењивање трофеја са копијама уверења о положеном испиту за оцењивање трофеја,
6. предрачун продавца опреме и уређаја са техничком спецификацијом,
7. кратак опис пројекта са очекиваним резултатима, израђеног од стране лиценцираног лица (лиценца Ловачке коморе Србије – врста 1 или 2), а за највише један комплет опреме и уређаја по једном кориснику ловишта.

**8.12. за тачку 2з - финансирање истраживања реалног прираста зеца у АП Војводини**

1. пријава на конкурс;
2. фотокопија решења о упису у регистар у агенцији за привредне регистре;
3. доказ о регистрацији привредног друштва за делатност ловства у АП Војводини;
4. за истраживање реалног прираста зеца у АП Војводини - кратак опис истраживања на који се конкурише са спецификацијом трошкова
5. копија лиценци запослених стручних лица (лиценца Ловачке коморе Србије – врста 1).

**8.13. за тачку 2и - суфинансирање израде и реализације пројекта промоције ловства у АП Војводини - опремање помоћних просторија едукативног центра ловства са изложбеном поставком**

1. пријава на конкурс;
2. фотокопија решења о упису у регистар у агенцији за привредне регистре;
3. доказ о регистрацији удружења ловаца – ловачког савеза, ради остваривања општих и заједничких циљева у области ловства;
4. извод из листа непокретности с подацима о власништву које су предмет пријаве (не старији од 30 дана);
5. изјава подносиоца пријаве да по неком другом основу не користи бесповратна подстицајна средства за исту намену,
6. предрачун продавца опреме,
7. кратак опис пројекта са очекиваним резултатима објекта,
8. уверење да није покренут поступка стечаја и/или ликвидације над правним лицем подносиоцем пријаве и уверење пореске управе о измиреним свим пореским обавезама и другим јавним дажбинама за 2024. годину.

**8.14. за тачку 2ј - субвенционисање трошкова осигурања корисника ловишта на име штете од дивљачи за наступајућу ловну годину и то штете од дивљачи на усевима и штете од удара дивљачи у саобраћају, као и трошкова осигурња од последица несрећног случаја – незгоде у лову, и то за случај смрти услед незгоде и случај трајног инвалидитета као последице несрећног случаја**

1. пријава на конкурс;
2. фотокопија решења о упису у регистар у агенцији за привредне регистре;
3. доказ о регистрацији удружења ловаца – ловачког савеза, ради остваривања општих и заједничких циљева у области ловства;
4. изјава подносиоца пријаве да по неком другом основу не користи бесповратна подстицајна средства за исту намену,
5. предрачун или предуговор осигуравајућег друштава,
6. списак чланова савеза (ловачка удружења и ловци)
7. списак осигураних правних лица (корисника ловишта) и физичких лица (ловаца са бројевима ловне карте), који се планирају осигурати
8. уверење да није покренут поступка стечаја и/или ликвидације над правним лицем подносиоцем пријаве
9. уверење пореске управе о измиреним свим пореским обавезама и другим јавним дажбинама за 2024. годину.
10. **НАЧИН ДОСТАВЉАЊА ПРИЈАВА**

Пријаве попуњене на рачунару са потребном документацијом доставити поштом на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, са назнакoм **„КОНКУРС ЗА РАСПОДЕЛУ СРЕДСТАВА ИЗ БУЏЕТСКОГ ФОНДА ЗА РАЗВОЈ ЛОВСТВА АП ВОЈВОДИНЕ ЗА 2025. ГОДИНУ“,** или лично на писарници покрајинских органа управе у згради Покрајинске владе, сваког радног дана од 9 до 14 часова.

1. **КОНТАКТ**

Додатне информације и термин за консултације могу се добити путем **електронске поште:** [**psp@vojvodina.gov.rs**](mailto:psp@vojvodina.gov.rs)или путем телефона број: 021/487-4411 у периоду од 10,00 до 13,00 часова.

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Овај конкурс се објављује у Службеном листу АП Војводине и на интернет старници Покрајинског секретаријата за пољопривреду, водопривреду и шумарство, а обавештење о његовом објављивању у дневном листу «Дневник»

Текст конкурса, Правилник и образац пријаве, могу се преузети са интернет адресе: *[www.psp.vojvodina.gov.rs](http://www.psp.vojvodina.gov.rs)*.

|  |
| --- |
| ПО ОВЛАШЋЕЊУ ПОКРАЈИНСКОГ СЕКРЕТАРА |
| БРОЈ: 002104135 2024 09419 009 001 000 001 од 04.07.2024 |
| ЗАМЕНИК ПОКРАЈИНСКОГ СЕКРЕТАРА |
| ЗОЛТАН ТОТ |
|  |